**BURAMU I – JULY, 2021**

**Kenya Certificate of Secondary Education**

**102/3 - KISWAHILI - Karatasi ya 3**

**Julai, 2021 – Muda: Saa 2½**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **MWONGOZO WA KUSAHIHISHIA**

**SEHEMU YA A: USHAHIRI (Swali la Lazima)**

1. **Soma shairi na kujibu maswali**

Huketi mahali tuli, nikaaza peke yangu

Na niazalo ni hili, lililo moyoni mwangu

Naifikiri ajali, siku ya kunyoka kwangu

Naliliya roho yangu, itakufa iyondoke

Itakufa initoke, katika jasadi yangu

Ndugu zangu niwepuke, kwa kadhwa ya Bwana M’ngu

Kitandani waniweke, wanioshe ufu wangu

Naliliya roho yangu, itakufa iyondoke

Tanyoshwa sina kauli, waliye wendani wangu

Wanitakase muwili, sina langu wala changu

Sanda ikisha waswili, wanikafini wenzangu

Naliliya roho yangu, itakufa iyondoke

Nikisha sanda kutiwa, iletwe jeneza yangu

Nitiwe kwa kupokewa, na mikono ya wenzangu

Wende nami sawa sawa, hadi baiti ya M’ngu

Naliliya roho yangu, itakufa iyondoke

1. Nassir, ‘Maskini roho Yangu,’ Malenga wa Mvita, 1971:170)

**Maswali**

1. Kwa kuzingatia vina taja bahari ya shairi hili. (alama 1)

***Ukara (1x1=1)***

1. Orodhesha mifano ya uhuru wa kishairi iliyotumika na sababu zake. (alama 3)
* ***Lahaja***

***Nikaaza – nikawaza (kudhirisha ubingwa / asili / usuli/utamu/ladha***

* ***Tabdila/tafsida***

***Naliliya – nalilia***

***(kudumisha mdundo/mapigo ya kisauti / ainisha mapigo)***

* ***Inksari***

***Niwepuke – niwaepuke***

***(kudumisha urari wa mizani)***

* ***Kufinyanga lugha kisarufi***

***Nikisha sanda kutiwa – Nikisha kutiwa sanda.***

***(kudumisha urari wa vina)***

***\*Mwalimu atathmini jibu la mwanafunzi***

 ***[3 x 1 = 3]***

1. Shairi hili linajitosheleza. Thibitisha kwa kutolea mifano mitatu. (alama 3)

***[shairi hujitosheleza kimaana na kimuundo]***

1. ***Kimaana – ujumbe kwamba nafsineni analilia roo yake siku atakapokufa umejitokeza wazi katika shairi lote. Kila ubeti wajenga maana hiyo.Ninaililia roho yangu itakapotengana nami baada ya kufa/kifo change.***

 ***(4 x 1 = 4)***

1. ***Kimuundo; kila kipengee ni hoja.***

 ***Kuna urari wa:***

* ***Vina katika ubeti (kivyake)***
* ***Mizani 8:8***
* ***Mishororo minne minne katika kila ubeti***
* ***Vipande: ukwapi na utao***

 ***(2 x 1= 2)***

1. Andika ya ubeti wa kwanza kwa lugha nathari. (alama 2)

***Huwa ninakaa pahali peke yangu na kuwaza.***

***Kile ninachofikiria kimo moyoni mwangu. Jambo ambalo huwa ninafikiria juu***

***yake ni kuhusu siku ya kufariki kwangu(bila kutarajiwa / kupangia).***

***[2 x 1 = 2)***

1. Changanua vipengele vya kimtindo vyovyote vitatu katika utungo huu. (alama 3)
2. ***Jazanda:***

 ***Siku ya kunyoka – siku ya kifo***

1. ***Uzungumzi nafsia.***

***Matumizi ya nafsi ya kwanza: Huketi mahali tuli, nikaaza peke yangu.***

1. ***Tashihisi /uhaishaji/uhuishi***

 ***Sanda ikisha waswili itakufa iyondoke.***

1. ***Mjalizo*** *[ni matumizi kuleta msisitizo sina langu wala changu, [kama nipe nikupe, nishike nikushike]*

***Sina langu sina changu***

1. ***Takriri***

 ***Sawa sawa***

 ***Kibwagizo***

 ***Silabi***

1. ***Utohozi***

 ***Wanikafini – put in coffin***

***(3 x 1 = 3)***

1. Dhihirisha matumizi ya taswira. (alama 3)

1. ***Taswira Mwendo***

 ***wende nami sawa sawa, hadi baiti ya M’ngu / sanda ikisha waswili.***

1. ***Taswira oni.***

***Huketi mahali tuli, nikaaza peke yangu.***

1. ***Mguso***

***Wanitakase muwili***

***Nitiwe kwa kupokewa, na mikono…..***

1. ***Taswira hisi***

***Naililia roho yangu***

***Wanitakase muwili***

***(3 x 1 = 3)***

1. Tolea mifano mitatu ya takriri zilizotumika. (alama 3)
2. ***Maana***

***Nitiwe kwa kupokewa, na mikono ya wenzangu***

1. ***fungu la maneno / mshororo***

***Nalilia roho yangu, itakufa iyondoke***

1. ***Takriri silabi***

***na - naliliya***

 ***- naililiya***

 ***- naifikiri nk***

***Takriri ya vina vya mwisho na kati***

1. ***Takriri ya neno:***

***M’ngu***

***Sanda***

***Sawa sawa***

***(3 x 1 = 3)***

**SEHEMU YA B: RIWAYA - Chozi la Heri – Assumpta K. Matei**

1. Nimeondoka. Acha nitambe na ulimwengu, huenda nikaambulia cha kukusaidia kuikimu familia. Nasikitika kwa uchungu nitakaokusababishia wewe na wanao
2. Eleza muktadha wa maneno haya. (alama 4)
* ***Maneno ya Naomi katika simu / ujumbe wa simu***
* ***Alimwandika mumewe Lunga***
* ***Kujulisha mumewe alikuwa amewaacha yeye na watoto wao***
* ***Naomi alichoshwa na umaskini (4 x 1 = 4)***
1. Kwa kutolea mifano miwili, taja tamathali ya lugha iliyotumika. (alama 3)

***Nahau***

* ***Ambulia cha kutusaidia***
* ***Nitambe na ulimwengu (3 x 1 = 3)***
1. Jadili machungu yaliyompata binti yake msemaji. (alama 7)
* ***Kumpoteza babake Lunga kutokana na shinikizo la damu***
* ***kutenganishwa na wanuna. zake.***
* ***Dick na Mwaliko walitoroshwa na kijakazi Sauna.***
* ***Upweke, sebule yao iligeuka na kuwa ni kama ukumbi***
* ***Kuhangaika kutafuta ndugu zake. Alijaribu kuulizializia kutoka kwa majirani asipate wa kumwauni.***
* ***Polisi wajeuri ambao hawakuwa na imani kwake walipokosa kumsaidia kuwapata ndugu zake Dick na mwaliko.***
* ***Kuishi katika makao ya kuwasaidia watoto ombaomba yaliyosimamiwa na mama Julida***
* ***Kujipata mitaani mjini alipokutana na kundi la vijana wa mitaani wengine walikuwa na macho mekundu ya kutisha.***
* ***Kukosa umakinifu darasani kutokana sinema za kweli alizoona maishani. Kila mara mwalimu alimkumbusha kurejesha mawazo darasani.***
* ***Alipata mateso ya kisaikolojia kwa kushuhudia mawi mengi akiwa mdogo k.m. kufutwa kazi kwa Lunga na kuachwa na mama.***
* ***Kujipata katika mazingira mageni; kusomeshwa kugeni, walimu wageni, mbinu geni za kufundishia (8 x 1 = 8)***
1. Eleza umuhimu wa kituo cha Benefactor. (alama 6)
* ***Kuendeleza maudhui ya haki za watoto. Watoto ambao walikosa walezi walifadhiliwa hapa k.m. Mwaliko***
* ***Kuendeleza maudhui ya utu k.m. ufadhili wa watoto waliotekwa nyara na kuokotwa.***
* ***Umuhimu wa taasisi za kidini kufadhili wasio na bahati. Kituo hiki kilisimamiwa na watawa wa kundi la Mtakatifu Teresia.***
* ***Maudhui ya ukatili, Riziki Immaculata alitupwa kwenye jaa la takataka na mama yake.***
* ***Maudhui ya upangaji wa watoto. Neema na Mwangemi wanampanga Mwaliko kutoka kituo cha watoto cha Benefactor***
* ***Malezi. Neema na Mwangemi wangemuumba Mwaliko kihulka kutokana na malezi yao.***
* ***Umuhimu wa kuwa na mtoto. Mwangemi asema kuwa maisha ya mtu huwa ni ombwe bila mwana, awe wa kuzaa au wa kulea.***
* ***Umuhimu wa ndoto kwa mtoto maishani. Mwangemi alimtakia mwaliko kuwa muuguzi kama yeye. Hatimaye alisomea shahada ya Isimu na Lugha***
* ***Maudhui ya taaluma; Uuguzi na uhandishi, Isimu na lugha.***
* ***Uavyaji mimba. Neema alichekwa kimakosa kuwa aliavya mimba.***
* ***Kuendeleza ploti. Neema na Mwangemi wanaelezea kwa kirefu safari na sababu yao kutaka kumpanga mtoto.***
* ***Mbinu rejeshi inaendelezwa. Vitushi vingi vilifanyika awali na vinasimuliwa tu, k.m. kuokotwa kwa Riziki Immaculata.***
* ***Kuendeleza ufaafu wa anwani.Mwangemi na Neema kumpanga Mwaliko.***

 ***(6x1=6)***

1. “Baba, umewahi kumwona mtoto wa miaka hamsini ambaye hajasota…………”
2. ***Eleza muktadha wa dondo hili. (alama 4)***
3. ***Msemaji – Tila***
4. ***Msemewa – Ridhaa (anapowaza baada ya nyumba kuchomeka).***
5. ***Mahali – mawazoni Ridhaa***
6. ***Ridhaa anapotazamana na majivu ya familia yake ndipo anakumbuka mazungumzo kati yake na mwanawe Tila (Hoja 4 x 2 = 8)***
7. Taja mbinu iliyotumika (alama 2)

***Jazanda – mtoto wa miaka hamsini ambaye hajasota kumaanisha kukwama kimaendeleo (mafanikio baada ya uhuru) ( 1 x 2 = 2)***

1. Fafanua sifa za mzungumzaji. (alama 4)

***Sifa za Tila***

1. ***Ni msomi – anaelewa maswala ya sheria kwa kina***
2. ***Ni mzalendo – anasema wanahitaji kiongozi ambaye atapeleka jahazi kwenye visiwa vya hazina.***
3. ***Amepevuka – anajua nguvu za vijana ni kama nanga.***
4. ***Amezinduka – anajua kwamba bado wahafidhina hawajapata uhuru.***

***Zozote 4 x 1 = 4***

1. Jamii ya msemewa imekumbwa migogoro chungu nzima. Thibitisha. (alama 10)
* ***Mgogoro katika familia ya mzee Mwimo Msubili, kwa sababu familia yake ilikuwa kubwa na hakuitosheleza kwa chakula.***
* ***Mgogoro wa kijamii unajitokeza baada ya mkoloni kupuuza sera za Mwafrika mf umilki wa ardhi.***
* ***Mgogoro shuleni Ridhaa aliitwa mfuata mvua.***
* ***Ridhaa alijipata katika mgogoro na nafsi yake baada ya kutazama miili ya wapenzi wake.***
* ***Mgogoro wa kisiasa; nani angekuwa kiongozi kati ya mwanamke na mwanamume.***
* ***Mgogoro kati ya raia na polisi wakiwa katika harakati zao za kuweka Amani mamia waliaga dunia.***
* ***Nyamvula ana mgogoro na nafsi yake, imani yake inakinzana na kazi ya uaskari. (Zozote 5 x 2 = 10)***

**SEHEMU YA C: HADITHI FUPI (Tumbo Lisiloshiba na Hadithi Nyingine)**

1. **Mapenzi ya kifaurongo (Kenna Wasike)**

Lo! Mlangoni yuko msichana mmoja mrembo. Umbile la mwili wake linadhihirisha siha nzuri aliyonayo. Amekatika kike na kulegea kama wanawake niwaonao kwenye runinga na majarida. Ameumbwa akaumbika. Mtazamo wake unaweza kumwamsha mbwa aliyelala. Pasipo kupoteza wakati anajitoma chumbani na kuketi kitandani. Mbona asiketi kitini? Ninajiuliza. Kwani ni lipi alilojia humu? Isiwe leo ninapatikana huku nadhani nimepata. Ninaenda kuuchukua uji wangu na kuanza kuunywa. Mgeni wangu wa kike amenitungia macho kama sinema inayovutia. Haamini macho yake.

1. Eleza muktadha wa dondoo. (alama 4)

***Haya ni maneno ya Dennis mawazoni mwake akimrejelea Penina ambaye alikuwa amekuja chumbani mwake.***

***Dennis alikuwa akishangaa kilichomleta Penina kule chumbani mwake.***

 ***(4x1=4)***

1. Changanua mtindo katika kifungu hiki. (alama 5)
2. ***Taswira - Umbile la mwilli wake linadhihirisha siha nzuri aliyonayo.***

 ***(Urembo wa Penina)***

1. ***Balagha - Mbona asikae kitini?***

 ***- Kwani ni lipi alilojia humu?***

1. ***Tashbihi - Amenitungia macho kama sinema inayovutia***

 ***- Aemkatika kike na kulegea kama wanawake niwaonao kwenye***

 ***runiga na majarida.***

1. ***Uzungumzi nafsi – Mbona asikae kitini? Ninajiuliza***
2. ***Chuku - Mtazamo wake unaweza kumwamsha mbwa aliyelala.***

 ***(5x1=5)***

1. Fafanua taswira tatu zinazopatikana kwenye kifungu. (alama 6)

***Taswira oni - Mlangoni yuko msichana mmoja mrembo***

 ***- umbile la mwili wake linadhihirisha siha nzuri***

***Taswira hisi - Kwani ni lipi alilojia humu?***

 ***- Isiwe leo ninapatikana huku nadhani nimepata. (hofu)***

***Taswira onji - Ninaenda kuuchukua uji wangu na kuanza kuunywa***

 ***(3x2=6)***

1. Jadili maudhui matano yanayoendelezwa na msemewa (alama 5)

***Msemwa ni Penina***

***Usaliti - Anamsaliti Dennis kwa kuvunia uhusiano wao na kumfukuza maskani***

 ***pao.***

***Utabaka - Penina anasema kuwa lazima atumiwe shiling elfu tano kila wiki ndipo***

 ***maisha yake yawe bora. Yeye ni wa tabaka la juu eti.***

***Elimu - Penina alikuwa miongoni mwa wanafunzi wa Chuo Kikuu cha***

 ***Kivukoni***

***Mapenzi - Anamwambia Dennis kuwa kando na mapenzi anayopewa na wazazi***

 ***wake bado anahitaji mahaba kutoka kwake Dennis***

***Ndoa - Penina anamwambia Dennis kuwa moyoni ana azma ya kumpenda mtu***

 ***milele, mapenzi yasiyojua kufa lakini wanapopata magumu analikatisha***

 ***penzi lao na kumfukuza Dennis. (6x1=6)***

1. Sekta ya Elimu ina changamoto nyingi. Thibitisha kwa kurejelea hadithi zifuatazo. (alama 20)
2. ***Mapenzi ya kifaurongo.***
3. ***Mapenzi: Kuna mahusiano ya kimapenzi miongoni mwa wanafunzi, Penina***

***anamwendea Dennis kutaka kuwa mpenzi wake.***

1. ***Utabaka Chuoni: Denis Machora anajihurumia napojilinganisha na wanafunzi***

***wengine kutokana na hali yake ya umaskini.***

1. ***Kutamauka kwa wanafunzi kutokana na ugumu wa masomo***
2. ***Umaskini: Dennis Machora hana mahitaji yakimsingi kama vile chakula.***
3. ***Ukosefu wa ajira baada ya kukamilisha masomo – Dennis***
4. ***Wahadhiri kutowajibika: Dkt Mabonga anafunza vitu ambavyo haieleweki.***
5. ***Uzembe: Wanafunzi katika chuo kikuu hawatilii maanani masomo yao.***
6. Shogake Dada ana Ndevu.
7. ***Mapenzi za kiholela – Safia na Kimwana ni wanafunzi wa shule ya msingi ilihali wana uhusiano wa kimapenzi.***
8. ***Mimba za mapema – Wanafunzi kupata mimba wakiwa bado shuleni. Safia alipata mimba akiwa darasa la nane.***
9. ***Uavyaji mimba – Wanafunzi wanaopata mimba wakiwa shule wanakata shauri kuavya mimba - Safia***
10. ***Vifo vya mapema – Wanafunzi wanaopata mimba wanapojaribu kuavya mimba na kuishia kufa – Safia***
11. ***Kutowajibika kwa wazazi katika malezi ya watoto wao: Wazazi hawajihusishi katika masomo ya watoto wao. Wazazi wake Safia hawakujua walichokuwa wakifanya chumbani Safia na Kimwana walikodai kudurusu masomo yao.***

 ***(5x1=5)***

1. Mwalimu Mstaafu.
2. ***Kutamauka: Wanafunzi kujiona zuzu wasiposhika masomo, mfano, Jairo***
3. ***Ubaguzi: Kufeli katika elimu kunachukuliwa kama ni kufeli maishani. Hata hawapewi nafasi ya kuzungumza mbele ya watu. Mwalimu Mosi anawashinikiza wasimamizi katika sherehe ya kustaafu kwake kumpa Jairo nafasi ili naye aihutubie hadhira.***
4. ***Umaskini: Watoto kufukuzwa shule kwa kukosa vitabu vya kaida – Sabina bintiye Jairo.***
5. ***Mfumo wa elimu: Haushughulikii wasioshika masomo darasani – Jairo.***
6. ***Mapenzi ya kiholela: Wanakijiji walishuku kuwa huenda Mwalimu Mosi alikuwa amemtorosha shule Sabina bintiye Jairo. (5x1=5)***
7. Mtihani wa Maisha.
8. ***Mapuuza ya wasimamizi wa elimu: Mwalimu Mkuu anamtupia Samueli matokeo yake kama mtu anayemtupia mbwa mfupa. Alipuuza uwepo wake ofisini mwake.***
9. ***Wanafunzi kutembea mwendo mrefu kwenda shule za kutwa.***
10. ***Ukosefu wa nidhamu shuleni: Samueli alipokuwa shuleni aliitwa, ‘Rasta’ kuotkana mahoka yake. Anaitwa mahambe kama mwalimu wao mkuu.***
11. ***Kufeli mitihani: Matokeo ya Samueli ni D na E katika masomo yote.***
12. ***Kutamauka baada ya kufeli mtihani: Samueli anataka kujiua***
13. ***Mapuuza ya wanafunzi: Samueli alidhani kuwa ni mwerevu ilihali hajui chochote.***
14. ***Taasubi ya kiume: Samueli alitarajiwa kufanya vyema kuliko dada zake.***
15. ***Mtahini akadirie majibu ya mwanafunzi (5x1=5)***

**SEHEMU YA D: KIGOGO (Pauline Kea)**

1. “Huwezi kuyang’amua kwa kuwa umeyafumbia macho. Hujaibambua ngozi yako ya zamani”.
2. Eleza muktadha wa dondoo. (alama 4)

***Msemaji: Babu***

***Msemewa: Majoka***

***Mahali: Katika chumba cha wagonjwa (hospitalini alimolazwa Majoka)***

***Kiini: Katika ndoto, Majoka alitaka kujua kwa Babu yake kama watu wanamhukumu. Babu alimwambia hakimu wake ni yeye mwenyewe na Majoka akaonekana kutong’amua maneno hayo. (4 x 1 = 4)***

1. Eleza sifa mbili za kimtindo zilizotumika katika dondoo hili. (alama 4)
2. ***Jazanda: “Hujaibambua ngozi yako ya zamani” kumaanisha hajaacha tabia / hulka yake ya zamani. Ngozi inarejelea tabia au sifa za mtu.***
3. ***Nahau: Fumba macho; kujifanya haoni/kujitia hamnazo/kupuuz jambo.***

 ***(2 x 2=4)***

1. Kwa hoja sifa, fafanua umuhimu wa msemaji wa maneno haya. (alama 6)

***Msemaji ni Babu***

1. ***Kupitia mazungumzo haya, udhalimu aliotekeleza Majoka unaonekana kupitia kwa hukumu ya ndani kabisa ya nafsi yake.***
2. ***Ni kielelezo cha wazee wenye hekima na Busara kupitia kwa ushauri wake kwa Majoka.***
3. ***Anaibua uongozi mbaya wa Majoka kwa kudhihirisha jinsi alivyo rubani aliyeacha usukani kwa mikono ya watu wengine.***
4. ***Babu anafunulia Majoka kuwa wakati wa Mabadiliko umefika na ni sharti Majoka akumbatie.***
5. ***Ni kielelezo cha maadili mema katika jamili anapouusia Majoka abadili njia zake, atende wema badala ya uovu kwani wema hauozi.***
6. ***Anaendeleza maudhui ya utamaduni kwani alikuwa amevalia maleba ya kitamaduni.***
7. ***Anabainisha kutowajibika kwa Majoka kimaendeleo na kwamba ameshindwa na uongozi ndio maana anawaachia marubani wengine kukiendesha chombo.***
8. ***Anaibua ukatili na udhalimu wa majoka, hivi kwamba amewaua watu wengi sana kiwango cha damu kuwa kama bahari.***

 ***Tathmini hoja nyinginezo za mtahiniwa. (Zozote 6 x 1 = 6)***

1. Thibitisha vile mrejelewa anavyofumbia macho hali inayomkabili. (alama 6)

***[Hali inayomkabili Majoka ni kuzinduka kwa wanasagamoyo kudai haki zao kutokana na uongozi mbaya wa Majoka. Sasa anaona yote aliyoyafumbia macho ndio yanamhukumu.]***

1. ***Anafunga soko la Chapakazi linalotegemewa na wengi bila kujali mateso wanasagamoyo wanapitia.***
2. ***Anaua wapinzani wake wa kisiasa kwa mapuuza ya matokeo yake ya baadaye. (Jabali), anapanga mauaji ya Tunu, akaishia kuvunjwa mguu.***
3. ***Anafungulia ukataji wa miti ovyo bila kujali madhara yake kwa mazingira.***
4. ***Anafungua kampuni ya kuzalisha sumu ya (dawa za kulevya) na anajivunia sana jambo huku akipuuza madhara yake kwa jamii.***
5. ***Wanafunzi katika shule yake hawafuzu, wnaishia kuwa makabeji kwa kudungana sumu ya nyoka. Majoka haonekani kushtuliwa na jambo hili.***
6. ***Anakubali kufuata ushauri mbaya wa Kenga wa kutia Ashua gerezani bila kosa. Anajifanya haoni kuwa hii ni dhuluma kwa wanyonge.***
7. ***Anapuuza katiba ya nchi na kuendelea kuongoza Sagamoyo anavyotaka. “Huku ni Sagamoyo,…. Serikali na katiba ni mambo mawili tofauti kabisa..”***
8. ***Anampa Asiya (Mamapima) kibali cha kuuza pombe haramu bila kujali kuwa pombe hiyo inawaponza na kuwaua vijana.***
9. ***Hajali utu wa kibinadamu. Anasema Ngurumo ni kimba tu, azikwe juu yaw engine.***
10. ***Anawatukana wanasagamoyo “Wajinga” bila kujali nguvu za umati dhidi yake mtu mmoja.***

***[Tathmini hoja nyinginezo za mtahiniwa. Zozote 6 x 1 = 6]***

1. “Huku ni Sagamoyo, naomba kukukumbusha kuwa serikali na katiba ni mambo mawili tofauti kabisa!”
2. Eleza Mukutadha wa mambo haya. (alama 4)
3. ***Msemaji: Ngurumo***
4. ***Msemewa: Tunu***
5. ***Mahali: Mangweni (kwa mamapima/Asiaya)***
6. ***Kiini: Sudi na Tunu walipotaka kujua sababu ya Mamapima kudai kuwa ana kibali cha kuuza pombe haramu.***

 ***(4x1=4)***

1. Msemaji ana umuhimu gani katika serikali inayotajwa. (alama 6)
2. ***Ngurumo ni kielelezo cha namna vijana walevi wanavyotumiwa na viongozi kuendeleza maovu katika jamii. Alitumiwa kumshambulia Tunu na kumuumiza.***
3. ***Anadhihirisha namna vijana wanavyotekwa akili kwa njia rahisi kwa malipo kichele (fedha kidogo)***
4. ***Viongozi wenye ubinafsi wanajali maslahi yao tu na kutumia vijana ambao ni nguvukazi ya taifa vibaya.***
5. ***Anaonyesha kuwa watawala waovu hawawezi kuendeleza utawala wa mabavu bila kutumiaraia wengine.***
6. ***Kifo cha Ngurumo kinadhihirisha ukatili wa Majoka ambaye hakuonyesha chembe cha huruma alipojulishwa juu ya kifo cha Ngurumo.***
7. ***Anadhihirisha athari mbaya za ulevi zinavyoambatana na tabia zingine mbaya za upyaro na uzinzi.***

 ***(6x1=6)***

1. Fafanua kasoro zozote kumi za serikali inayorejelewa. (alama 10)
2. ***Viongozi ni wabinafsi: Viongozi katika serikali hii wanajinufaisha na kufaidi matunda ya uhuru huku wananchi wa Sagamoyo wakiumia. Majoka anaamua kufunga soko la Chapakazi, ambalo ni tegemeo la Wanasagamoyo; badala yake ajenge hoteli yake ya kifahari.***
3. ***Viongozi wanaendeleza ufisadi. Majoka anamtengea mshauri wake (Kenga) kiwanja katika soko hilo.***
4. ***Ukiukaji wa katiba: Uongozi unakiuka katiba ya nchi, hali ambayo inaelekea ukosefu wa demokrasia. Mwandish anaonyesha suala hili wakati Ngurumo anamtahadharisha Tunu kuwa serikali ya Sagamoyo na katiba ni mambo mawili tofauti kabisa; hivyo asishangae kuona pombe haramu ikitengenezwa na kuuzwa wakati sharia zinazuia kufanya hivyo.***
5. ***Uonzozi wa Majoka hauthamini utu wa kibinadamu. Utawala wake unaua vijana watano wa kampuni yake waliokuwa wameandamana kudai maslahi yao.***
6. ***Uongozi wa Majoka hauheshimu uhuru wa vyombo vya habari kama vile runinga, magazeti na mitandao ya kijamii. Baada ya runinga ya Mzalendo kurusha mubashara (live) maandamano yaliyoongozwa na Tunu Majoka anaamuru runinga hiyo ichukuliwe hatua ambazo aghalabu ni kufungiwa.***
7. ***Pana matumizi mabaya ya vyombo dola. Askari wanawapiga watu baada ya kutiwa korokoroni. Kwa mfano, baada ya Ashua kuwekwa nguvuni Sudi anaambiwa na Chopi kuwa anaona atapata fursa nyingine ya kumfanyia uhayawani huenda si mara moja au mbili.***
8. ***Uharibifu wa mazingira: Kigogo anaruhusu biashara ya kukata miti. Hii inasababisha Sagamoyo ikumbwe na ukame na njaa.***
9. ***Vitisho kwa raia. Uatawala wa Majoka unatoa vitisho kwa raia ambao wanaonekana kupinga utawala wake. Kwa mfano vijikaratasi ambavyo vilitaka jamii ya kina Kombe na Siti ihame.***
10. ***Hakuna uhuru wa kuandamana kudai haki. Vijana watano wanauawa wanapokuwa kwenye maandamano.***
11. ***Viongozi wanaanzisha miradi isiyofaidi wananchi kivyovyote vile. Kwa mfano kampuni ya kuzalisha sumu ya nyoka na mradi wa kuchonga vinyago.***
12. ***Sekta ya elimu imepuuzwa. Wanafunzi katika shule ya Majoka academy hawafuzu, wanaishia kuwa makabeji.***
13. ***Wanasagamoyo wanalipishwa kodi na kitu juu.***

 ***(10x1=10)***

1. **SEHEMU YA E : FASIHI SIMULIZI**

**Soma utungo huu na kujibu maswali yanayofuata**

Zamani sana katika kijiji cha Tima paliondokea sonara mmoja. Sonara huyu alikuwa na mke mrembo ambaye alihusudiwa na walimwengu wote katika eneo hilo. Karibu na kibanda chao palikuwa na msitu ambao ulisetiri mazimwi ya kila aina. Kila jioni ungeyasikia mazimwi hayo yaking’ang’ania mawindo. Sonara na mkewe hawakwisha kushangaa jinsi viumbe hawa walivyokithiri kwa tamaa.

Siku moja sonara aliondoka kijijini kwenda mbali kwa shughuli za ufuaji. Alimwacha mkewe akiwa mjamzito. Mara tu baada ya kuondoka, uchungu wa uzazi ulibisha hodi. Mama mtu akawa taabani, asiwe na mwombezi. Katika hali hii ya hamaniko, mama mtu alishutukia kapata mkunga aliyeonekana mzuri na mpole ajabu. Mama akajawa na furaha tele. Bahati iliyoje!

Mkunga akaingia kazini. Baada ya dakika chache, malaika, kitoto kichanga kikahanikiza hewa ya asubuhi mbichi kwa kilio. Mama mtu alishukuru mkunga kwa usamaria wema. Laiti angalijua kuwa kajipagaza zigo lisilobebeka!

Mkunga huyu hakukawia. Akaingia ghalani akachukuwa mtama. Akasaga na kumpikia mwanagenzi fuka. Mzazi, hamu ya kula hajapata bado, mkunga akamkabidhi bakuli la uji. “Shika mke mzazi”, akasema. Hata kabla ya mama kutoa kauli, mkunga akabadilika ghafla. Ile sauti ya upole ikabadilika kuwa mngurumo wa kutisha: “UKIKATAA, MIMI NAENDA KUUNYWA!”. Kumbe yule mkunga alikuwa zimwi lililobugia uji pamoja na bakuli! Mama alipoona hayo, vimbimbi vikamsimama kwa woga.

Kufikia jioni, njaa ilikuwa imemuuma mama na mtoto si haba. Yule mkunga zimwi akajigeuza binadamu na kumchinja mbuzi ili ampikie mama mzazi. Baada ya supu kuiva zimwi likaibeba pamoja na minofu na kumpelekea mama mzazi. Lakini hata kabla ya kutua sufuria, lilikariri maneno yale yale: “UKIKATAA NAENDA KUNYWA”. Kwa kauli hiyo, likabugia nyama pamoja na sufuria. Mbuzi mzima akapata makao ndani ya tumbo la zimwi! Mama na mtoto wake wakalala mataya yakigongana. Siku tatu zilipita bila ya mama kupewa chakula chochote. Unyonge wa uzazi ukamvamia, kitoto nacho kikaendelea kudai haki.

Asubuhi moja Kasuku alipatia akitarajia kiamsha kinywa kama kawaida. Akampata mke wa sahibu yake taabani. Baada ya mazungumzo mafupi na mama mtu, waliafikiana kuwa ampelekee sonara ujumbe.

“Kasuku alienda akatua juu ya mti uliokuwa karibu na kiwanda cha sonara. Akaimba:

*Ewe sonara unayefua*

*Mke kajifungua*

*Unyonge wa uzazi wamaliza*

*Tumbo la uzazi latekenya*

*Chango zamsokota*

 *Kisa na maana*

*Chakula hapati*

*Mpishi hupikia tumbole*

*Zimwi huchumia chunguche*

*Kikawia hasara takufikia*

*Ya kinda na mamaye*

Sonara alisikiliza wimbo huu kwa muda na ujumbe wake ukamgonga ndipo. Akajihami na kufunga safari kurejea nyumbani. Alipofika, alimpata mkewe taabani, mwili umenyong’onyea. Magala yote yalikuwa yamefagiwa na zimwi lililokuwa limejidai kuwa mfadhili na lililala nje ya ghala kwa mavuno ya shibe. Sonara alilidunga mkuki likafa papo hapo. Ingawa sonara alijuta kwa kutowazia hali ya mke wake tangu awali aliweza kuliangamiza zimwi. Hadithi yangu inaiishia hapo.

**Maswali**

1. (i) Tambulisha aina ya utanzu huu. (alama 1)

 ***Hadithi/masimulizi (1x1=1)***

(ii) Taja tanzu zingine zinazoingiliana katika kifungu ulichosoma huku ukitolea mifano.

 (alama 2)

* ***nyimbo***
* ***semi***
* ***mazungumzo (3x1=3)***
1. “Hadithi yangu inaishia hapo”

Eleza umuhimu wa kifungu hiki katika uwasilishaji wa utungo huu. (alama 4)

***Fomyula ya kufunga;***

1. ***Huashiria mwisho wa ngano***
2. ***Hutangaza funzo kwa wasikilizaji***
3. ***Kuwapa changamoto ya kuwa watambaji mashuhuri wa ngano.***
4. ***Humpisha mtambaji anayefuata***
5. ***Kuitoa hadhira ulimwengu wa hadithi (Sanaa) na kuwarudisha katika ulimwengu halisi.***
6. ***Hupisha shughuli inayofuata***
7. ***Ni kitulizo kwa hadhira ambayo sasa huacha kuwa makini.***

 ***(5 x 1) = 5***

1. Jadili mafunzo yanajitokeza katika usimulizi huu. (alama 2)
2. ***Tuwe na mipango madhubuti maishani / tuyape mambo muhimu nafasi ya kwanza. Sonara alimwacha mkewe akiwa karibu kujifungua. (Hakuwajibika). Anajipata akiteseka sonara akiwa mbali naye.***
3. ***Tutende wema daima. Jitu linauliwa na Sonara kutokana na ukatili walo.***

 ***(1 x 2 = 2)***

1. Eleza namna ambavyo hadhira inaweza kushirikisha katika usimulizi huu. (alama 4)
* ***Kuimba***
* ***Kupiga makofi***
* ***Kuuliza maswali***
* ***Kuigiza***
* ***Kuitikia na kuhimiza***
* ***Kutoa mifano***
* ***Hisia/ishara za usoni ili mwasilishaji abadilishe uwasilishaji***
* ***Kutoa majibu***
* ***Kutoa mifano ya baadhi ya wahusika katika jamii zao endapo wataulizwa.***
* ***Kuchukua nafasi na kuitamba upya hadithi.***

 ***(4x1=4)***

1. Kwa kutolea mifano orodhesha tamathali za usemi zilizotumika. (alama 4)
* ***Takriri - Ukikataa mimi naenda kunywa***
* ***Kupiga chuku/ongezea chumvi - mbuzi mzima akapata makao ndani ya tumbo la zimwi.***
* ***Tashihisi - unyonge wa mzazi ukamvamia.***
* ***Jazanda - kinda kwa maana ya mtoto***.
* ***Semi*** - ***chango zamsokota***
* ***Nahau - funga safari***

***[Tathmini jibu la mwanafunzi 4x1=4]***

1. Jadili aina za taswira zilizotumika na mtunzi. (alama 3)

***Taswira sikivu***

* ***ungeyasikia mazimwi hayo yaking’ang’ania chakula***
* ***sauti, “ukikataa mimi naenda kunywa”***

 ***Taswira oni***

* ***alikuwa mke mrembo***

***Taswira mwendo***

* ***akaingia ghalani***
* ***asonara ujumbe***
* ***akajihami na kufunga safari***

 ***Taswira hisi***

* ***akapata makao ndani ya tumbo la zimwi***
* ***ujumbe ukamgonga ndipo***
* ***mama akajawa na furaha tele***
* ***hakwisha kushangaa***
* ***uchungu wa uzazi ulibisha hodi***

 ***(3x1=3)***

**MWISHO**